D'altra banda, el Reial decret 1363/2007, de 24 d'octubre, pel qual s'estableix l'ordenació general dels ensenyaments esportius de règim especial i s'aproven les directrius generals dels títols i dels corresponents ensenyaments mínims, ha modificat l'estructura dels ensenyaments esportius de grau mitjà, en el sentit que els organitza en dos nivells —el cicle inicial i el cicle final— i cada nivell l'estructura en dos blocs —el comú i l'específic.
El bloc específic inclou la formació en centres de treball.
Si bé aquesta nova estructura dels ensenyaments esportius es recull en els títols aprovats amb posterioritat al Reial decret 1363/2007, de 24 d'octubre, tanmateix, els títols vigents aprovats en desplegament de l'anterior Reial decret 1913/1997, de 19 de desembre, pel qual es configuren com a ensenyaments de règim especial els conduents a l'obtenció de titulacions de tècnics esportius, s'aproven les directrius generals dels títols i dels corresponents ensenyaments mínims, en mantenen l'organització en quatre blocs —el comú, l'específic, el complementari i el de formació pràctica.
Per tant, des de la publicació d'aquesta Ordre coexisteixen els diversos preus públics que graven les titulacions oficials de tècnic esportiu, en funció de la seva diferent organització, atenent a si han estat aprovats en desplegament del Reial decret de l'any 1997 o del més recent del 2007.
Per això, atès que és necessari crear nous preus públics tenint en compte la diversitat d'especialitats esportives, d'acord amb el que estableix el capítol III del títol I del Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny, a proposta de la Direcció General de Formació Professional Inicial i Ensenyaments de Règim Especial, i d'acord amb els informes favorables de la Intervenció Delegada i de l'Assessoria Jurídica del Departament d'Economia i Coneixement,
Es creen els preus públics per la matriculació en centres dependents del Departament d'Ensenyament, en els ensenyaments esportius de règim especial que condueixen a les titulacions oficials de tècnic esportiu creades a l'empara del Reial decret 1363/2007, de 24 d'octubre, que tot seguit s'indiquen:
a) Cada 10 hores de durada, o fracció, dels mòduls del bloc comú del cicle inicial de totes les especialitats esportives.
b) Mòdul de formació pràctica de totes les especialitats esportives.
Organització d'activitats de descobriment i conducció de busseig esportiu.
Transport i manteniment físic del cavall a terra.
Metodologia de l'ensenyament de l'hípica.
Seguretat de navegació i conservació dels materials.
Metodologia de la vela i la iniciació a la competició.
Es fixen, a partir del curs 2012-2013, els següents imports per als preus públics creats:
a) Cada 10 hores de durada, o fracció, dels mòduls del bloc comú del cicle inicial de totes les especialitats esportives: 17,00 euros.
b) Mòdul de formació pràctica de totes les especialitats esportives: 53,50 euros.
Organització d'activitats de descobriment i conducció de busseig esportiu: 40,00 euros.
Conducció subaquàtica: 40,00 euros.
Metodologia de l'ensenyament de l'hípica: 55,00 euros.
Acompanyament per itineraris a cavall: 55,00 euros.
Seguretat de navegació i conservació dels materials: 51,00 euros.
Metodologia de la vela i la iniciació a la competició: 51,00 euros.
Els preus públics que crea aquesta Ordre són exigibles abans de la prestació del servei.
A l'alumnat que es matriculi en aquests ensenyaments se li apliquen, amb la justificació documental prèvia, les bonificacions i exempcions següents:
Les persones membres de famílies nombroses de categoria general i les persones membres de famílies monoparentals tenen una bonificació del 50 % del preu públic.
c) Les víctimes d'actes terroristes, els seus cònjuges i els seus fills.